**Κούκλα τέχνης** ονομάζεται η κούκλα που θεωρείται αντικείμενο τέχνης. Σε αντίθεση με τις κούκλες που προορίζονται για παιδικό παιχνίδι, οι κούκλες τέχνης κατασκευάζονται για το σκοπό της συλλογής. Μπορεί να κατασκευάζονται σε εργοστάσια σε περιορισμένο αριθμό τεμαχίων, ή συχνά από ανεξάρτητους καλλιτέχνες.

Για να δημιουργηθούν οι κούκλες τέχνης, απαιτείται ένα ευρύ σύνολο ικανοτήτων και δεξιοτήτων από την εταιρεία παραγωγής ή των δημιουργό καλλιτέχνη. Αυτά περιλαμβάνουν τη ζωγραφική, το σχέδιο, τη ραπτική και τη γλυπτική. Τα υλικά που χρησιμοποιούνται την κατασκευή μπορεί να είναι το ύφασμα, ο πηλός, ο πολυμερής πηλός, η εποξική ρητίνη, η πορσελάνη, το φυσικό ή τεχνητό μαλλί, η ρητίνη το ξύλο και σπανιότερα το κερί.

Το είδος των κουκλών που δημιουργούνται από ανεξάρτητους καλλιτέχνες είναι ευρύτερα γνωστό ως One-of-a-kind (ελλ. "μοναδικό", συντομογραφία: OOAK) και συνήθως αυτές οι κούκλες έχουν αξία εκατοντάδες, ακόμη και χιλιάδες ευρώ. Σε αυτές, ο καλλιτέχνης ξαναβάφει (repaint) την ήδη υπάρχουσα, μαζικά παραγόμενη κούκλα, αλλά επίσης μπορεί και να την έχει δημιουργήσει εξ ολοκλήρου με τη γλυπτική ικανότητα. Επιπλέον, μπορεί να δημιουργούνται διάφορες τροποποιήσεις (moddifications) στο εκάστοτε κομμάτι. Το επαναβάψιμο μπορεί, ανάλογα με το κόνσεπτ του εκάστοτε δημιουργού, να έχει ως στόχο το ρεαλισμό, τη δημιουργία πρωτότυπων και μη χαρακτήρων φαντασίας, την ομοιότητα με διασημότητες, ή απλά τη βελτίωση ή διόρθωση της εργοστασιακής βαφής της κούκλας. Η διαδικασία της παραγωγής μπορεί να διαρκέσει από μερικές εβδομάδες έως και μήνες μέχρι να ολοκληρωθεί το κάθε έργο. Η κούκλα που χρησιμοποιείται ως βάση για την καλλιτεχνική διαδικασία συνήθως είναι μεταχειρισμένη, ενώ σπανιότερα μπορεί να είναι και καινούρια. Παρόλο που ο χαρακτηρισμός αυτών των κουκλών τέχνης ως "μοναδικών", οι καλλιτέχνες μπορεί να δημιουργούν πολλά κομμάτια της ίδιας κούκλας, αν και περιορισμένα.

Υπάρχουν εκδόσεις που περιλαμβάνουν τους καθιερωμένους και τους ανερχόμενους καλλιτέχνες κούκλας και ενθαρρύνουν τη συλλογή κούκλας. Επίσης, υπάρχουν ενώσεις καλλιτεχνών όπως το Εθνικό Ινστιτούτο Αμερικανών Καλλιτεχνών Κούκλας (NIADA), που ιδρύθηκε το 1963 και προωθεί αυτή τη μορφή τέχνης.

Παραπομπές
----------

1. ↑  AnOther (25 Φεβρουαρίου 2022). «Welcome to the Age of the Doll». *AnOther* (στα Αγγλικά). Ανακτήθηκε στις 8 Μαρτίου 2023.
2. ↑  Trimble, Nancy (1985), «Yachting's one-of-a-kind regatta», *Yachting* (New York: Ziff-Davis) **158** (5): 73,
3. ↑  «Ooak Definition & Meaning | YourDictionary». *www.yourdictionary.com*. Ανακτήθηκε στις 7 Μαρτίου 2023.
4. ↑  Barnes, Sara (6 Ιουνίου 2018). «Artist "Wipes Off" Makeup From Mass-Produced Dolls to Reveal Super Realistic Faces». *My Modern Met* (στα Αγγλικά). Ανακτήθηκε στις 7 Μαρτίου 2023.
5. ↑  Barnes, Sara (21 Φεβρουαρίου 2019). «Artist Removes Makeup from Mass-Produced Dolls to Transform Them into Realistic Faces». *My Modern Met* (στα Αγγλικά). Ανακτήθηκε στις 7 Μαρτίου 2023.
6. ↑  Newby, Blake (25 Ιουνίου 2019). «This YouTuber Turns Barbie And Bratz Dolls Into Stunning, Realistic Disney Characters». *cafemom.com*. Ανακτήθηκε στις 7 Μαρτίου 2023.
7. ↑  «10 Pics Of Celebs And Their Identical Barbies (And 10 Who Are Unrecognizable)». *TheTalko* (στα Αγγλικά). 22 Μαΐου 2018. Αρχειοθετήθηκε από το πρωτότυπο στις 8 Μαρτίου 2023. Ανακτήθηκε στις 7 Μαρτίου 2023.
8. ↑  «Doll Artist Turns Giant Barbie Head Into Spitting Image Of James Charles In Mesmerizing Transformation». *TheTalko* (στα Αγγλικά). 17 Ιανουαρίου 2019. Ανακτήθηκε στις 8 Μαρτίου 2023.
9. ↑  «NIADA History». *National Institute of American Doll Artists* (στα Αγγλικά). Ανακτήθηκε στις 7 Μαρτίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κούκλα τέχνης** |

* National Institute of American Doll Artists, Εθνικό Ινστιτούτο Αμερικανών Καλλιτεχνών Κούκλας
* Original Doll Artists Council of America, Επιτροπή Καλλιτεχνών Πρωτότυπης Κούκλας Αμερικής